Document ID: /roh_data/filtered/fineweb-2-filterrobots_roh.jsonl.gz/61769

Perquai refusescha il Cussegl federal l'iniziativa senza cuntraproposta. Questa iniziativa restrenschess memia fitg il spazi d'agir da l'agricultura e da l'industria da mangiativas en Svizra, uschia argumentescha la regenza svizra. Vitiers saja mess en dumonda la qualitad actuala da mangiativas.
Er l’Uniun purila svizra SBV refusà l’iniziativa. Tenor l’uniun pretendia l’iniziativa facticamain ina Svizra biologica. Plinavant è l’uniun purila da l’avis ch’ils products dals purs vegnissan massivamain pli chars.
Davos l'iniziativa stat ina gruppaziun dal chantun Neuschatel. Questa gruppa vul scumandar pesticids. L'iniziativa è vegnida inoltrada il matg ed è formalmain reussida.
RR novitads 15:00